open-index/open-wikipedia-markdown huggingface dataset:
Lisa Niemi

**Lisa Anne Niemi Swayze** (alk. **Haapaniemi**; s. 26. toukokuuta 1956 Houston) on yhdysvaltalainen näyttelijä ja tanssija. 

## Elämä ja ura
Niemi syntyi Houstonissa Texasissa amerikansuomalaisille vanhemmilleen Edmond Melvin Haapaniemelle ja Edna Karin Hyttiselle, ja hän oli kuudesta lapsesta ainoa tyttö. Hän lyhensi sukunimeään aloittaessaan näyttelijänä vuonna 1977. 

Niemi oli naimisissa näyttelijä ja tanssija Patrick Swayzen kanssa 12. kesäkuuta 1975 lähtien, kunnes jäi leskeksi Swayzen kuoltua 14. syyskuuta 2009. Heillä ei ollut lapsia. Niemi avioitui uudestaan vuonna 2014 Albert DePriscon kanssa.

Niemi on kirjoittanut hänen ja Swayzen alkuajoista tanssijoina New Yorkissa näytelmän *Without a Word*. Hän ohjasi näytelmään perustuvan elokuvan *[[One Last Dance (vuoden 2003 elokuva)|One Last Dance]]* vuonna 2003, jonka pääosaa hän myös esitti.

## Valikoitu filmografia
* *[[Soturi (vuoden 1987 elokuva)|Soturi]]* (*Steel Dawn*, 1987) 
* *[[Slam Dance – kalmantanssi]]* (*Slam Dance*, 1987)
* *[[Vauva tulossa]]* (*She’s Having a Baby*, 1988)
* *[[Veriveljet (vuoden 1989 elokuva)|Veriveljet]]* (*Next of Kin*, 1989)
* *Super Force* (1990–1991, televisiosarja)
* *[[Kirjeitä tappajalta]]* (*Letters from a Killer*, 1998)
* *[[One Last Dance (elokuva)|One Last Dance]]* (2003) 
* *[[Beat Angel]]* (2004)
Lähde: 

## Lähteet

## Aiheesta muualla

*
Frou Frou

**Frou Frou** on englantilainen elektronista musiikkia soittava duo, joka koostuu Imogen Heapista ja Guy Sigsworthista. He molemmat kirjoittavat kappaleita, tuottavat sekä soittavat instrumentteja yhtyeen kappaleilla, mutta Heap toimii myös laulajana.

Frou Frou julkaisi ainoan albuminsa *[[Details (albumi)|Details]]* vuonna 2002. Tämän jälkeen Heap ja Sigsworth ovat keskittyneet soolouriinsa ja muihin projekteihin, mutta pitävät mahdollisena myös tulevaa yhteistyötä.
__notoc__
## Diskografia
### Albumit
* Details (2002)

### Singlet
* Breathe In (2002)
* Let Go (promo) (2002)
* Must Be Dreaming (2002)
* It's Good to Be in Love (2003)

## Lähteet

## Aiheesta muualla
* 
* MusicBrainz - Frou Frou
* Imogen Heapin virallinen kotisivu
* Guy Sigsworthin virallinen kotisivu
* 
*
Jennifer Rodriguez

**Jennifer Rodriguez** (s. 8. kesäkuuta 1976 Miami) on kuubalais-yhdysvaltalainen  pikaluistelija. Hän aloitti uransa taitorullaluistelijana ja voitti lajissa useita kansallisia mestaruuksia sekä sijoittui toiseksi lajin maailmanmestaruuskilpailuissa. Myöhemmin hän siirtyi rullapikaluistelun pariin ja voitti lajin maailmanmestaruuden vuonna 1993.

Vuonna 1996 Rodriguez vaihtoi jälleen lajia ja siirtyi luistelemaan jäällä tavoitteenaan päästä Yhdysvaltojen olympiajoukkueeseen. Hän osallistui ensimmäisiin talviolympialaisiinsa vuonna 1998 Naganossa ja osallistui myös seuraaviin talviolympialaisiin Salt Lake Cityssä ja Torinossa. Vuoden 2002 talviolympialaisissa hän voitti pronssia 1&nbsp;000 ja 1&nbsp;500&nbsp;metrillä. Hän voitti sprinttereiden maailmanmestauuden 2005 oltuaan jo edellisvuonna pronssilla. Matkakohtaisissa MM-kilpailuissa hän on saanut hopeaa 1&nbsp;000&nbsp;metrillä 2003 sekä pronssia 1&nbsp;500&nbsp;metrillä 2003, 2004 ja 2005. Pohjois-Amerikan yleisluistelumestaruuskilpailuissa hän on saanut kultaa 1999 ja 2001 sekä pronssia 2000. 

## Ennätykset

## Lähteet
*Tulokset skateresults.com 

### Viitteet

## Aiheesta muualla
* Jennifer Rodriguez yhdysvaltain olympiajoukkueen sivuilla
Tintin et le Thermozéro

**Tintin et le thermozéro** () oli toteutumaton *[[Tintin seikkailut|Tintti]]*-sarjakuva, jonka sarjakuvataiteilija Greg käsikirjoitti 1950-luvun lopussa. Tintin piirtäjä Hergé hylkäsi lopulta hankkeen.

## Historia

1950-luvun lopulla Hergéllä oli vaikeuksia keksiä uusia seikkailuja, joten hän kysyi sarjakuvantekijä Gregiltä ideoita uuteen Tintin seikkailuun. Greg palasi Hergén luo muutaman päivän päästä käsikirjoitus mukanaan. Studios Hergén neuvottelussa mielipiteet menivät ristiin: puolet studiosta oli valmis tähän toimintaseikkailuun, toiset näkivät sen vain *[[Tuhatkaunon tapaus|Tuhatkaunon tapauksen]]* kierrätyksenä. Tehtyään kahdeksan luonnossivua Hergé yhtyi jälkimmäiseen mielipiteeseen ja hylkäsi projektin.

Koska Hergé ei halunnut hylätä hyvää ideaa, hän suunnitteli tekevänsä *Tintin et le Thermozérosta* kolmannen filmatun Tintin seikkailun, mutta idea ei sopinut tähänkään. Hergén assistentti Bob De Mooria pyydettiin muuttamaan juonta ja tekemään siitä kuudes Veikko, Tette ja Jykke -seikkailu. Kun muutama luonnos oli tehty, tämäkin projekti kaatui, sillä Hergé pyysi sen sijaan Bob de Mooria modernisoimaan Tintti-seikkailu *[[Mustan saaren salaisuus|Mustan saaren salaisuuden]]*.

Yves Rodier teki myöhemmin tussauksen tarinan neljännestä sivusta käyttäen Hergén alkuperäistä pensseliä.

## Juoni

Sateisena päivänä kapteeni Haddock, Tintti ja professori Tuhatkauno ajavat autokolarin saksalaismiehen kanssa, jolle he olivat jutelleet muutamaa minuuttia aiemmin. Aina ihmisiä auttava Tintti vetää miehen ulos autostaan ja peittää hänet takillaan. Yllättävästi monet ihmiset yrittävät viedä miehen omaan autoonsa ennen kuin ambulanssi saapuu. Kenenkään huomaamatta saksalainen piilottaa esineen Tintin takkiin. Viimein ambulanssi saapuu ja kaikki lähtevät kotiin. Hotellissa Tuhatkauno päättää viedä Tintin takin pesulaan. Muutaman päivän päästä Tintti ja kapteeni huomaavat, että kaikki onnettomuuspaikalla olleet on ryöstetty. Ilmeisesti ryöstöjen takana olevat ihmiset etsivät esinettä, joka kuului saksalaiselle. Seuraavana päivänä Haddock siepataan, ja sieppaajien vaatimus on seuraava: "Haddock esineestä". Tapaaminen on Berliinissä. Tietämättä mikä esine on, 
sankarukset matkustavat Saksaan saadakseen Haddockin takaisin. Laukku kädessään Tintti tapaa sieppaajat. Muutaman minuutin päästä heidät vangitaan, sillä Tintin laukkuun on kiinnitetty radiolähetin. Moulinsartissa Tuhatkauno havaitsee, ettei esine (räjähde, joka toimii avaruudessa ilman happea) voi toimia, koska yksi osa puuttuu.

## Lähteet

* Les amis d'Hergé N°36, avril 2003 : Alkuperäinen käsikirjoitus Gregiltä + Luonnokset Bob de Moorilta
* Lire hors-série N°4, décembre 2006 
* L’Univers d’Hergé, tome 6 : projets, croquis et histoires interrompues - Rombaldi 
* Monsieur Hergé, filmi Benoît Peetersistä, 1988
Kauhavan yläkoulu

**Kauhavan yläkoulu** oli Kauhavan kirkonkylällä toiminut peruskoulun luokat 7–9 käsittävä koulu. Koulussa oli noin 300 oppilasta ja yli 30 opettajaa. Koulu toimi samoissa tiloissa Kauhavan lukion kanssa. Koulun rehtorina toimi Sanna Kangas ja vararehtorina Sami Nuottimäki.

Koulurakennes purettiin vuonna 2016 sisäilmaongelmien takia.

Syksyllä 2020 Kauhavan yläkoulu yhdistettiin Nahkalan, Pernaan ja Ruotsalan alakoulujen kanssa Kauhavan yhtenäiskouluksi.

## Lähteet
Kauhavan lukio

**Kauhavan lukio** on yrittäjyyteen ja kansainvälisiin projekteihin erikoistunut yleislukio Kauhavalla, Etelä-Pohjanmaalla. Lukio toimii Kauhavan koulukeskuksen tiloissa yhdessä Kauhavan yhtenäiskoulun kanssa, ja sen keskiarvoraja oli 7,08 vuonna 2023. Lukion rehtorina toimii historian ja yhteiskuntaopin opettaja Toni Uusimäki ja vararehtorina matemaattisten aineiden lehtori Kirsi Koivumäki.

## Lähteet

## Aiheesta muualla
* Lukion kotisivut
Shannon Rempel

**Shannon Rempel** (s. 26. marraskuuta 1984 Winnipeg) on kanadalainen pikaluistelija. Hän on joukkuetakaa-ajon maailmanmestari ja olympiamitalisti.

Rempel voitti junioreiden yleisluistelun maailmanmestaruuden vuonna 2003. Hän teki maaliskuussa 2003 nuorten 500 metrin maailmanennätyksen 38,53, joka kuitenkin rikottiin seuraavalla kaudella. Vuonna 2004 Rempel sai junioreiden MM-pronssia yleisluistelussa ja joukkuetakaa-ajossa. Maailmancupin osakilpailussa hän sijoittui ensimmäisen kerran kolmen parhaan joukkoon oltuaan joulukuussa 2004 toinen 1&nbsp;000 metrillä Harbinissa, Kiinassa.

Rempel kuului Kanadan joukkueeseen, joka sai hopeaa Torinon olympialaisten 2006 joukkuetakaa-ajossa. Seuraavana vuonna hän oli voittamassa joukkuetakaa-ajon maailmanmestaruutta Salt Lake Cityssä. Maailmancupin kokonaiskilpailussa hän sijoittui 1&nbsp;000 metrillä toiseksi kaudella 2006–2007 ja kolmanneksi seuraavalla kaudella. Vuonna 2008 Rempel saavutti toistaiseksi parhaat aikuisten sarjan henkilökohtaiset arvokisasijoituksensa oltuaan seitsemäs sekä sprinttereiden MM-kilpailuissa että matkakohtaisten MM-kilpailujen 1&nbsp;000 metrillä.

## Ennätykset

## Lähteet
*Tulokset www.skateresults.com-sivustolla 
*Ennätykset www.sskating.com-sivustolla 

### Viitteet
Rahkola (Äyräpää)

**Rahkola** oli kylä entisessä Äyräpään kunnassa Suomen Neuvostoliitolle luovuttamalla alueella. Rahkola sijaitsi Äyräpään länsiosassa, kooltaan suuremman Kaukilan kylän välittömässä läheisyydessä ja usein Rahkola luettiinkin osaksi Kaukilaa tai kylistä käytettiin yhteisnimeä, Kaukila-Rahkola. Rahkola rajoittui pohjoisessa Paakkolan kylään, idässä ja etelässä Kaukilan kylään sekä lännessä Heinjoen kuntaan. Nykyisin Rahkolan alue on autio. 

Rahkola oli aikoinaan erotettu Kaukilan kylästä omaksi kyläkseen ja nimensä kylä oli saanut sen ensimmäisistä asukkaista, Rahkosista. Rahkolan ja Kaukilan kylien välinen toiminta oli tiivistä muun muassa yhdistystoiminnassa. Kylät kuuluivat samaan koulupiiriin, jonka koulu oli Kaukilassa. Rahkolassa oli noin 20 taloa. Talvisodan alussa vuonna 1939 kylän asukkaat, 84 henkeä, lähtivät evakkotielle läntisempään Suomeen. Moskovan rauhassa Rahkola luovutettiin Neuvostoliitolle, mutta Suomi valloitti sen takaisin jatkosodan alussa 1941. Väestö pääsi tämän jälkeen palaamaan koteihinsa, mutta vuonna 1944 alue evakuoitiin uudelleen ja luovutettiin Neuvostoliitolle. 

## Lähteet
Kauhavanjoki

**Kauhavanjoki** on pääasiassa Kauhavan kunnan alueella virtaava joki. Se alkaa Kauhavan ja Lappajärven raja-alueilla sijaitsevilta soilta sekä Kauhajärvestä. Joen toinen haara, Hirvijoki, alkaa Alajärven ja Lapuan rajalta, Hirvijärveltä. Noin 40 kilometriä pitkä joki laskee Lapuanjokeen. Kauhavanjoessa on kaikkiaan kahdeksan merkittävää koskea: Karinkoski, Huhmarkoski, Saarikoski, Komppelikoski, Ylitalon koski, Jylhänkoski, Kalliokoski ja Hemminginkoski.
Finally Woken

**Finally Woken** on Jemin debyyttialbumi, joka julkaistiin 24. maaliskuuta 2004. Albumin musiikin voi luokitella seuraaviin lajeihin: trip hop, elektroninen musiikki, pop, rock sekä folk. Levyn kokonaiskesto on 41:53 ja levy-yhtiö on ATO Records/RCA Records. Pieni tyttö albumin kannessa on kuva nuoresta Jemistä.

## Kappaleet
#"They" (J. Griffiths, G. Young) – 3:16
#"Come on Closer" (J. Griffiths, G. Young) – 3:47
#"Finally Woken" (J. Griffiths) – 3:58
#"Save Me" (J. Griffiths, G. Young) – 3:33
#"24" (J. Griffiths, Justin Griffiths) – 3:54
#"Missing You" (J. Griffiths, Justin Griffiths, Yoad Nevo) – 4:01
#"Wish I" (J. Griffiths) – 3:56
#"Just a Ride" (Mike Caren, J. Griffiths) – 3:20
#"Falling for You" (Nick Coler, Griffiths, Brian Higgins) – 4:17
#"Stay Now" (Griffiths, Klas B. Wahl, Nick Whitecross) – 3:43
#"Flying High" (Griffiths, Paul Herman, Nevo) – 4:08

## Kokoonpano
* Jem – laulu
* Paul Herman – akustinen kitara
* Nick Ingman – kapellimestari
* Yoad Nevo – akustinen kitara, banjo, bassokitara, lyömäsoittimet, sähkökitara, koskettimet, sitar, kontrabasso, klassinen kitara, miniharppu, vesipullo
Renate Groenewold

**Renate Groenewold** (s. 8. lokakuuta 1976 Veendam) on alankomaalainen pikaluistelija ja maantiepyöräilijä.

Groenewold on voittanut useita Alankomaiden mestaruuksia. Vuosina 1999, 2002 ja 2003 hän voitti Alankomaiden yleisluistelun mestaruuden. Myös Euroopan-mestaruuskilpailuissa hän on voittanut useita mitaleja ja on sijoittunut viisi kertaa kolmanneksi kokonaiskilpailussa. Vuoden 2005 Euroopan-mestaruuskilpailuissa hän voitti hopeaa.

Yleisluistelun lisäksi Groenewold on kilpaillut myös matkakohtaisissa tapahtumissa. Hän osallistui vuoden 2002 talviolympialaisiin. Hän kaatui 1&nbsp;500 metrillä, mutta voitti hopeaa 3&nbsp;000 metrillä. Seuraavissa olympialaisissa Torinossa hän voitti toistamiseen hopeaa 3&nbsp;000 metrillä.

Groenewold on kilpaillut myös maantiepyöräilyssä ammattilaisena. Hän edusti vuosina 2004–2005 Therme Skin Care -joukkuetta ja 2006–2007 Team DSB Bankia.

## Ennätykset

## Lähteet
*Tulokset www.skateresults.com-sivustolla  
*Ennätykset www.sskating.com-sivustolla 

### Viitteet

## Aiheesta muualla
*Virallinen sivusto
Justin Hartley

**Justin Scott Hartley** (s. 29. tammikuuta 1977 Knoxville, Illinois, Yhdysvallat) on yhdysvaltalainen näyttelijä. Hän oli vuonna 2005 roolisuorituksestaan saippuasarjassa *[[Passions]]* kaksi kertaa Soap Opera Digest -ehdokkaana . Sittemmin hän on vierailut Oliver Queenin roolissa *[[Smallville]]ssä*.

## Elämäkerta
Justin syntyi Knoxvillessä mutta kasvoi Orland Parkissa Illinoisissa. Hänen sisaruksiaan olivat lisäksi vanhempi veli Nathan ja kaksi nuorempaa siskoa Megan ja Gabriela. Justin valmistui Carl Sandburgin high schoolista, jonka jälkeen hän opiskeli Etelä-Illinoisin yliopistossa teatteria ja historiaa.

Hartley meni 2004 naimisiin näyttelijä Lindsay Hartley kanssa, ja heillä on tytär.

### Ura
Hartleyn näyttelijänura televisiossa alkoi vuonna 2002, kun hän vuosina 2002–2006 näytteli saippuasarjassa *[[Passions]]*. Hän oli siitä kahdesti Soap Opera Digest -ehdokkaana. Sarjan jälkeen Hartley on näytellyt vuodesta 2006 lähtien vierailevana näyttelijänä *[[Smallville]]ssä* sarjakuvasankari Vihreän Nuolen roolissa. Hän vieraili vuonna 2007 televisiosarjoissa ** ja *[[Todistettavasti syyllinen]]*.

## Aiheesta muualla
* Justin Hartley TV.comissa
Emil Jönsson

**Emil Jönsson Haag** (o.s. **Jönsson** s. 15. elokuuta 1985 Sandviken) on ruotsalainen maastohiihtäjä, joka erikoistui sprinttikilpailuihin. Hän saavutti vuonna 2018 päättyneellä urallaan kaksi olympia- ja kaksi MM-mitalia.

Jönsson saavutti pronssia junioreiden MM-kilpailujen perinteisen hiihtotavan sprintissä Rovaniemellä maaliskuussa 2005. Sapporon MM-kilpailuissa 2007 hän oli perinteisellä tyylillä käydyssä sprinttikilpailussa kuudes, Liberecissä 2009 vapaalla hiihtotavalla kolmastoista ja Oslossa 2011 vapaalla hiihtotavalla pronssilla. Vancouverin olympialaisissa 2010 hän oli perinteisen sprintissä seitsemäs ja Val di Fiemmen MM-kilpailuissa 2013 neljäs. Val di Fiemmen parisprintissä Jönsson oli toinen parinsa Marcus Hellnerin kanssa. Sotšin olympialaisissa 2014 hän saavutti pronssimitalin vapaan hiihtotavan sprintistä ja perinteisen hiihtotavan parisprintistä.

Jönsson saavutti ensimmäisen palkintokorokepaikkansa maailmancupin osakilpailussa oltuaan toinen Tukholman kaupunkisprintissä 21. maaliskuuta 2007. Ensimmäisen voittonsa hän saavutti vapaan hiihtotavan sprinttikilpailussa Canmoressa 26. tammikuuta 2008. Hän voitti sprintin maailmancupin kausilla 2009–2010, 2010–2011 ja 2012–2013.

Maaliskuussa 2018 Jönsson ilmoitti lopettavansa hiihtouransa kauden 2018 päätteeksi. Hän avioitui samaan kauteen uransa lopettaneen hiihtäjä Anna Haagin kanssa kesäkuussa 2018. Heillä on kolme poikaa, joista nuorin syntyi syksyllä 2023.

## Maailmancupin palkintosijat
*Kausi 2006–2007: Tukholma sprintti (p) toinen
**sprintticupissa kolmas
*Kausi 2007–2008: Kuusamo sprintti (p) toinen, Canmore sprintti (v) voitto, Tukholma sprintti (p) kolmas, Drammen sprintti (p) kolmas
**sprintticupissa toinen
*Kausi 2008–2009: Vancouver sprintti (p) voitto, Valdidentro sprintti (v) kolmas
*Kausi 2009–2010: Otepää sprintti (p) voitto, Canmore sprintti (p) voitto, Drammen sprintti (p) voitto, Tukholma sprintti (p) kolmas
**sprintticupin voitto, kokonaiscupissa kuudes
*Kausi 2010–2011: Düsseldorf sprintti (v) voitto, Davos sprintti (v) voitto, Drammen sprintti (v) voitto, Lahti sprintti (p) voitto, Tukholma sprintti (p) voitto
**sprintticupin voitto, kokonaiscupissa kuudes
*Kausi 2011–2012: Davos sprintti (v) kolmas, Lahti sprintti (p) voitto
*Kausi 2012–2013: Quebec sprintti (v) voitto, Canmore sprintti (v) voitto, Liberec sprintti (p) toinen. Lahti sprintti (v) voitto
**sprintticupin voitto, kokonaiscupissa seitsemäs

## Lähteet
*

### Viitteet

## Aiheesta muualla

*Virallinen sivusto
John Kristian Dahl

**John Kristian Dahl** (s. 27. maaliskuuta 1981 Kirkkoniemi) on norjalainen uransa lopettanut maastohiihtäjä, jonka erikoisosaamistaan oli sprintti ja maratonhiihto. Dahl hiihti norjalaisessa Koteng-ammattilaisjoukkueessa (aiemmin Team United Bakeries).

Dahl on voittanut Vasaloppetin vuosina 2014, 2016 ja 2017 sekä Birkebeinerrennetin ja La Sgambedan vuonna 2016.

Dahl saavutti hopeaa junioreiden MM-kilpailujen vapaan hiihtotavan sprintissä Puolassa helmikuussa 2001. Liberecin MM-kilpailuissa 2009 hän oli sprintissä viidestoista. Maailmancupissa hän saavutti ensimmäisen henkilökohtaisen palkintokorokesijansa oltuaan toinen perinteisellä hiihtotavalla käydyssä sprinttikilpailussa Val di Fiemmessä 16. joulukuuta 2003. Ensimmäisen voittonsa hän saavutti 13. joulukuuta 2009 Davosissa käydyssä vapaan tyylin sprinttikilpailussa.

Dahl lopetti uransa maastohiihtäjänä keväällä 2019.

## Maailmancupin palkintosijat
* Kausi 2003–2004: Val di Fiemme sprintti (p) toinen, Tukholma sprintti (p) toinen
* Kausi 2005–2006: Davos sprintti (v) kolmas
* Kausi 2007–2008: Düsseldorf sprintti (v) kolmas, Otepää sprintti (p) toinen
** sprintticupissa kolmas
* Kausi 2008–2009: Kuusamo sprintti (p) kolmas, Trondheim sprintti (p) kolmas
** sprintticupissa neljäs
* Kausi 2009–2010: Davos sprintti (v) voitto, Canmore sprintti (p) toinen

## Lähteet
* 

### Viitteet
Mosambikin metical

**Mosambikin metical** (valuuttatunnus **MZN**, vuoteen 2006 asti **MZM**) on Mosambikin rahayksikkö. Se otettiin käyttöön 16. kesäkuuta 1980, jolloin se korvasi Mosambikin escudon. Metical lyhennetään MT tai MTn. Yksi metical jaetaan sataan centavoon.

Vuonna 2006 Mosambikin keskuspankki suoritti rahanuudistuksen, jossa 1000 ”vanhaa” meticalia tuli vastaamaan yhtä uutta meticalia. Uusi ja vanha metical olivat rinnakkain käytössä ja siirtymäaika loppui 12. joulukuuta 2012. Uusi metical sai ISO 4217 -koodin MZN (ennen MZM).

Mosambikissa on käytössä 20, 50, 100, 200, 500, ja 1000 meticalin setelit sekä 1, 5, 10, 20 ja 50 centavon ja 1, 2, 5 ja 10 meticalin kolikot.

22. helmikuuta 2025 yhden meticalin arvo oli 0,015 euroa, eli yksi euro oli 66,57 meticalia.

## Lähteet

## Aiheesta muualla
Jo Bonney

**Jo Bonney** on yhdysvaltalainen teatteri- ja elokuvaohjaaja. Hän on naimisissa näyttelijä-käsikirjoittaja Eric Bogosianin kanssa. Bonney asuu New Yorkissa. Hän on toimittanut kirjan *Extreme Exposure: An Anthology of Solo Performance Texts from the Twentieth Century*, johon on koottu performanssitaiteilijoiden, stand up-koomikoiden ja muiden sooloesiintyjien tekstejä.

## Teatteriohjauksia
* Living Out
* Fifth of July
* References to Salvadore Dali
* Humpty Dumpty
* Funhouse
* Sex, Drugs, and Rock & Roll
* Pounding Nails into the Floor with My Forehead

## Televisio- ja elokuvaohjauksia
* Funhouse (1986) (TV) 
* Random Positions (1983)
David Ortiz

**David Américo Ortiz Arias** (s. 18. marraskuuta 1975 Santo Domingo, Dominikaaninen tasavalta), lempinimeltään **Big Papi**, on entinen baseballpelaaja, pelipaikaltaan sijaislyöjä ja ykköspesämies, joka pelasi 20 kautta Major League Baseballissa (MLB) vuosina 1997–2016, edustaen Minnesota Twinsiä (1997–2002) ja Boston Red Soxia (2003–2016).

Ortiz pelasi tähdistöottelussa kymmenen kertaa (2004–2008, 2010–2013, 2016) ja voitti muun muassa Hank Aaron -palkinnon kahdesti (2005, 2016) sekä Edgar Martinez -palkinnon kahdeksan kertaa (2003–2007, 2011, 2013, 2016). Hänet valittiin vuoden 2013 World Seriesin arvokkaimmaksi pelaajaksi.

Kesäkuussa 2019 Ortizia ammuttiin selkään klubilla kotimaassaan Dominikaanisessa tasavallassa, ja hän sai vakavia vammoja. Hänet leikattiin ensin Dominikaanisessa tasavallassa ja siirrettiin sitten Bostoniin sairaalaan, jossa hänet leikattiin ainakin kahdesti. Hän pääsi sairaalasta noin kuukauden päästä. Viranomaisten mukaan kyseessä oli palkkamurhan yritys, mutta sen oikea kohde ei ollut ollut Ortiz, vaan tämän samassa pöydässä istunut ystävä, joka ei loukkaantunut ampumisessa. Sen sijaan Ortizin läpi lentänyt luoti osui hänen toista ystäväänsä jalkaan.

## Lähteet
Tyttöni mun

**Tyttöni mun** (*My Girl*) on yhdysvaltalainen perhe-elokuva vuodelta 1991. Sen lapsipääosia näyttelevät Anna Chlumsky ja Macaulay Culkin sekä aikuispääosia Jamie Lee Curtis ja Dan Aykroyd.

## Juoni

Vada Sultenfuss on pikkuvanha 11-vuotias, yksinhuoltajaksi jääneen hautausurakoitsijan tytär. Naapurinpoika Thomas on allerginen kaikelle mahdolliselle. Vada tuntee rakkauden piston, kun ihastuu komeaan englanninopettajaansa. Sitten isän työtoveriksi tulee maskeeraaja Shelly, johon Vadan isä ihastuu. Isästään kateellinen Vada tekee kaikkensa pitääkseen parin erossa.

## Rooleissa

## Arvioita
*[[Video-opas|Video-oppaassa]]* vuodelta 1994 Olavi Similä kutsuu elokuvaa miellyttäväksi ja suositeltavaksi arkiviihteeksi koko perheelle ja antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*Leffatykki
Rudolf Kowalski

**Rudolf Kowalski** (s. 8. syyskuuta 1948 Gladbeck, Nordrhein Westfalen, Länsi-Saksa) on saksalainen näyttelijä ja kirjailija. Hän esitti saksalaisessa poliisisarjassa Stolberg rikosylikomisario Martin Stolbergia. Kowalski on näytellyt myös muun muassa elokuvassa *[[Die Konferenz]]* (2005), Bella Block -elokuvissa ja sarjassa Tatort. Hän on opiskellut näyttelemistä Bochumissa. Kowalski on naimisissa Eva Scheurerin kanssa, ja heillä on yksi lapsi.

## Palkinnot
*Hessicher Fernsehpreis (2005)
Anders Gløersen

**Anders Nøstdahl Gløersen** (s. 22. toukokuuta 1986) on norjalainen maastohiihtäjä. Hän edustaa Rustad IL -seuraa.

Gløersen kilpaili maailmancupissa ensimmäisen kerran Drammenin sprintissä maaliskuussa 2007. Ensimmäisen voittonsa hän saavutti vapaan hiihtotavan sprinttikilpailussa Rybinskissä 16. joulukuuta 2007. Toisen voittonsa hän sai Salpausselän kisojen vapaalla tyylillä käydyssä sprintissä 1. maaliskuuta 2008. Kauden 2007–2008 sprintticupin kokonaispisteissä hän oli neljäs. Kaudella 2009–2010 hän oli toinen Düsseldorfin vapaan tyylin sprintissä 5. joulukuuta 2009 ja voitti Oslon vapaan hiihtotavan sprintin 14. maaliskuuta 2010. Kaudella 2010–2011 hän oli kolmas Rybinskin vapaan sprintissä 5. helmikuuta 2011. Oslon MM-kilpailujen vapaan hiihtotavan sprintissä hän oli 13:s. Kaudella 2011–2012 hän oli kolmas Roglan vapaan sprintissä 18. joulukuuta 2011 ja toinen Moskovan vapaan sprintissä 2. helmikuuta 2012. 

Gløersen sijoittui kaudella 2012–2013 neljänneksi Quebecin sprintissä. Hän oli toinen Canmoren vapaan hiihtotavan sprintissä. Kaudella 2013–2014 hän voitti Davosin vapaan hiihtotavan sprintin. Sotšin olympialaisissa 2014 hän oli vapaan sprintissä neljäs. Kaudella 2014–2015 Gløersen sijoittui toiseksi Davosin vapaan hiihtotavan sprintissä. Hän voitti Davosin 15 kilometrin vapaan hiihtotavan kilpailun. Falunin MM-kilpailuissa 2015 hän sai pronssia 15 kilometrin vapaan hiihtotavan kilpailussa sekä hiihti kolmannen osuuden kultaa voittaneessa Norjan viestijoukkueessa. 

Gløersen sijoittui Davosin 30 kilometrin vapaan hiihtotavan kilpailussa kolmanneksi kaudella 2015–2016 ja toiseksi kaudella 2016–2017. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa 11:nneksi.

## Lähteet
*

### Viitteet
Karl Bergström

**Karl Ivar Bergström** (1. maaliskuuta 1883 Kortesjärvi – 16. syyskuuta 1919) oli suomalainen jääkärivääpeli. Hänen vanhempansa olivat merimies Isak Bergström ja Johanna Timmerbacka. Tämä kortesjärveläinen työmies liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 4. marraskuuta 1915, josta hänet siirrettiin 21. joulukuuta 1915 pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan 3. jääkärirykmentin 10. jääkäripataljoonan 3. komppaniaan, missä joukossa otti osaa sisällissodassa taisteluihin Tampereella ja Viipurissa. Sisällissodan päätyttyä hän palveli samassa joukko-osastossa, josta muodostettiin myöhemmin Uudenmaan Rykmentti ja hänet sijoitettiin koulutusaliupseeriksi sen 2. pataljoonan 9. komppaniaan. Sotilaallisessa uraputkessa olleen Karl Ivar Bergströmin kohtaloksi muodostui hukkuminen sairausloman aikana 16. syyskuuta 1919. Tämä sotilaallisesti ensimmäisessä maailmansodassa kunnostautunut ja Rautaristillä palkittu jääkärivääpeli laskettiin haudan lepoon Teerijärvelle.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Jernström, Erik: Jääkärit maailmansodassa, Sotateos Oy, Helsinki 1933.

### Viitteet
Microsoft Points

**Microsoft Points** oli Microsoftin kehittämä digitaalinen valuutta Xbox Live -palvelua varten. Se otettiin käyttöön vuonna 2005. Microsoft Pointseja pystyi hankkimaan kortissa jälleenmyyjältä tai sähköisesti Xbox 360:n avulla ja Live-internetsivuilta. Microsoft ilmoitti lakkauttavansa valuuttajärjestelmän vuonna 2013.

## Historia
Microsoft päätti luoda Xbox 360 -pelikonsolia varten laajennuksia Live-palveluunsa. Uusia ominaisuuksia olivat muun muassa ladattavat Arcade-pelit ja peleihin ostettavat lisämateriaalit. Jotta näitä voidaan myydä kaikissa Xbox 360 -maissa samalla summalla ilman valuuttamuunnoksia, Microsoft loi oman valuutan Xbox Live Marketplacelle. Microsoft Points otettiin käyttöön 22. marraskuuta 2005 Liven 360-päivityksen myötä.

Alkujaan Xbox Live Marketplacella pystyi ostamaan vain Arcade-pelejä, pelien lisäosia ja pelien kuvakkeita. Myöhemmin Yhdysvalloissa on tullut myyntiin elokuvia. Viimeisimpänä uutuutena Xboxin pelit ja osa Xbox 360 -peleistä ovat ladattavina versioina *games on demandilla*.

Microsoft on luonut valuutalleen oman valuuttamerkin. Merkkiä voidaan käyttää ainakin Xbox Liven sisäisessä viestintäjärjestelmässä ja Xbox 360:llä Live Messenger -palvelussa.

## Vaihtokurssi
Microsoft Pointsien ja euron arvo riippuu jälleenmyyjästä. Suomessa alkuvuodesta 2008 edullisimmillaan 2&nbsp;100 Microsoft Points -kortin saa 27 eurolla, jolloin **1 &euro; = noin 78 MS**. Hintahaitari 2&nbsp;100 pisteen kortille on noin 20–26 euroa.

## Käyttö
Microsoft Pointseja voidaan hankkia kolmella tavalla:
* ostamalla 800, 2&nbsp;100 tai 4&nbsp;200 pisteen arvoinen kortti jälleenmyyjiltä. Kortin pistemäärä siirretään tilille Liveen syöttämällä koodi Live Marketplacella
* ostamalla luottokortilla pisteitä tietokoneen avulla Live-nettisivuilta
* ostamalla luottokortilla pisteitä Xbox 360:n avulla

Live Marketplacella hinnoittelu on seuraava:

* pelikuvakkeet ja kuvakepaketit: 20–100
* teemat: 80–240 
* pelien lisäosat: 80–1&nbsp;600
* Arcade-pelit: 400, 800 tai 1&nbsp;200
* Xbox Orginals-pelit: 1&nbsp;200
* Xbox 360-Pelit: 2&nbsp;400 tai 29,95€
* Avatarien Asut Propsit: 80–600

## Lähteet

## Aiheesta muualla
*Virallinen Xbox Live sivu
*Xbox.com suomeksi
Buster Martin

**Buster Martin** (noin 1. syyskuuta 1906 – 13. huhtikuuta 2011) oli brittiläinen julkisuuden henkilö. Hän tuli alun alkaen tunnetuksi korkeasta iästään huolimatta harjoittamastaan aktiivisuudesta; hän työskenteli kuolemaansa saakka Pimlico Plumbers -yrityksessä Lontoossa pakettiautojen kiillottajana ja kieltäytyi jäämästä eläkkeelle.

Martin joutui 22. helmikuuta 2007 nuorisojoukon pahoinpitelemäksi matkalla pubista bussipysäkille. Hän onnistui puolustautumaan, mutta joutui viettämään yön sairaalassa. Menzies Campbell on maininnut Martinin elävänä esimerkkinä siitä, kuinka ihmisten tulee saada jatkaa työelämää eläkeiän saavuttamisen jälkeenkin.

Martin syntyi Ranskassa, mutta saapui Englantiin kolmen kuukauden ikäisenä ja joutui lapsuudessaan orpokotiin. Hän kieltäytyi pitämästä vapaata työstään satavuotispäivänään. Hän kuoli huhtikuussa 2011.

## Urheilu ja musiikki
Martin kuului ikäihmisten muodostamaan The Zimmers -yhtyeeseen, joka nousi vuonna 2007 listoille The Who -coverillaan ”My Generation”. 

Martin juoksi 2. maaliskuuta 2008 Essexissä puolimaratonin viidessä tunnissa ja kolmessatoista minuutissa. Hän osallistui saman vuoden huhtikuussa myös Lontoon maratoniin; häntä valmensi Harmander Singh, joka oli aiemmin tehnyt yhteistyötä myös Fauja Singhin kanssa. Martinin suorituksen jälkeen hänen todellisesta iästään esitettiin epäilyksiä ja hänen väitettiin olleen ”vain” 94-vuotias.

## Lähteet
Eric Linklater

**Eric Robert Russell Linklater** (8. maaliskuuta 1899 Penarth, Wales – 7. marraskuuta 1974 Orkneysaaret) oli brittiläinen kirjailija. Vaikka hän syntyikin Walesissa, hän asui suuren osan lapsuudestaan Skotlannin Orkneysaarilla ja kouluttautui Aberdeenin yliopistossa. Sukunimi Linklater on vanhaa orkneylaista perua. Hänen äitinsä isä oli ruotsalaissyntyinen merikapteeni.

Eric Linklater luki yliopistossa aluksi lääketiedettä, mutta vaihtoi pääaineekseen Englannin kirjallisuuden. Palveltuaan ensimmäisessä maailmansodassa tarkka-ampujana hän päätyi toimittajaksi. Hän opetti englantia Abredeenissa, ja toisen maailmansodan jälkeen hän oli Aberdeenin yliopiston rehtori. 

1930-luvulla hän pyrki myös politiikkaan. Hän oli 1933 East Fifen vaalipiirin täytevaalissa Skotlannin kansallispuolueen ehdokkaana, muttei tullut valituksi. Ericin 1942 syntynyt poika Magnus Linklater oli *[[The Scotsman]]* -lehden toimittajana, tytär Kristin on näyttelijä.

Kaikkiaan Linklater kirjoitti urallaan yli kaksikymmentä romaania, ja lisäksi hän on julkaissut runoutta, useita tietokirjoja ja kolmeosaisen elämäkertateoksen. *Juan Kiinassa* ja *Juan Amerikassa* ilmestyivät 1930-luvulla.

Vuonna 1945 Linklaterille myönnettiin Carnegie-mitali hänen edellisvuonna ilmestyneestä lastenkirjastaan *Kuussa tuulee* (). Kirja kertoo sota-ajasta ja sisaruksista Dinah ja Dorinda, jotka etsivät sotaan lähtenyttä isäänsä apunaan Kultapuuma ja Hopeahaukka. Teokseen liittyy paljon mystiikkaa ja symboliikkaa. 

## Suomennetut teokset

* 
* *Juan Amerikassa *(Juan in America, 1931). Suomentanut Sakari Saarikivi. Werner Söderström, 1943.
* *Angelon ainut henki *(Private Angelo, 1946). Suomentanut Olli Nuorto. Gummerus, 1947.
* *Juan Kiinassa *(Juan in China, 1937). Suomentanut Olli Nuorto. Gummerus, 1949.
* *Haikaralle tuli kiire * (Ripeness is All, 1935). Suomentanut Olli Nuorto. Gummerus, 1954. 

* *Kesän hämärät hetket *(The Dark of Summer, 1956). Suomentanut Kirsti Heporauta. Kustannustalo, 1957.

## Lähteet
* LIBRIS - Eric Linklater
* 

### Viitteet

## Aiheesta muualla
* The Wind on the Moon . Bookslut.
Dropping Daylight

**Dropping Daylight** on vaihtoehtorockia soittava yhtye Minneapolisista, Minnesotasta, Yhdysvalloista.

Dropping Daylight on julkaissut yhden albumin, *Brace Yourselfin* vuonna 2006.

## Lähteet

## Aiheesta muualla
* Artist: Dropping Daylight 
* MySpace: Dropping Daylight
Sennheiser

**Sennheiser electronic GmbH & Co. KG** on saksalainen elektroniikka-alan yritys, joka valmistaa mikrofoneja ja kuulokkeita. Yrityksen on perustanut Fritz Sennheiser 1. kesäkuuta 1945 Wennebostelissa. Yritys on perustettu nimellä *Laboratorium Wennebostel* (lyhyesti *Labor W*) ja nimi muuttui Sennheiseriksi vuonna 1958.

Yritys on Sennheiserin perheen omistuksessa. Sennheiserillä on 1&nbsp;650 työntekijää, joista 60 prosenttia työskentelee Saksassa. Yhtiöllä on tuotantoa Saksassa (Wennebostel ja Burgdorf), Irlannissa (Tullamore) ja Yhdysvalloissa (Albuquerque New Mexicon osavaltiossa).

## Lähteet

## Aiheesta muualla
*Sennheiserin sivusto
My Own Prison

**My Own Prison** on Creed-yhtyeen debyyttialbumi vuodelta 1997. Kappaleista "Torn", "One", "My Own Prison" ja "What's This Life For" julkaistiin singleinä 1997-1998, jotka nousivat kaikki kyseisenä ajanjaksolla yhtyeen kotimaassa Yhdysvalloissa hiteiksi. Albumi nauhoitettiin vuoden 1995 aikana Tallahasseen ja Miamin kaupungeissa Floridan osavaltiossa.

Albumi on myynyt Yhdysvalloissa kuusinkertaista platinaa.

## Kappaleet
*Kaikki kappaleet kirjoittaneet [[Scott Stapp]] ja Mark Tremonti.*
# 
#  
#  
#  
#  
#  
#  
#  
#  
#  

## Kokoonpano
* Scott Stapp &ndash; laulu
* Brian Marshall &ndash; basso 
* Scott Phillips &ndash; rummut
* Mark Tremonti &ndash; kitara, laulu

## Lähteet
Ostrovski

**Ostrovski** tai **Ostrovsky** () voi tarkoittaa:

* Aleksandr Ostrovski (1823–1886), venäläisen näytelmäkirjallisuuden isä
* Nikolai Ostrovski (1904–1936), neuvostoliittolainen kirjailija
* Erika Ostrovsky (s. 1926), amerikkalainen kirjailija
Nikolai Ostrovski

**Nikolai Aleksejevitš Ostrovski** (, ; 29. syyskuuta (J: 16. syyskuuta) 1904 Vilija, Ukraina – 22. joulukuuta 1936 Moskova) oli neuvostoliittolainen realistinen kirjailija. Hänen tunnetuin teoksensa on Venäjän sisällissotaa ja Neuvostoliiton syntyaikoja kuvaava *[[Kuinka teräs karaistui]]* (ven. Как закалялась сталь, 1934). Teos perustui kirjailijan omiin kokemuksiin.

## Suomennetut teokset
* *Myrskyn synnyttämät* (*Рождённые бурей*, 1936). suom. Aarre Lehto, Helsinki: Kansankulttuuri, 1945
;K. Kajavan suomennos
* , 2., korjattu p. 1936
** *Kuinka teräs karaistui* 1–2; kolmannen korjatun venäjänkielisen painoksen mukaan suomentanut K. Kajava; näköispainos, Demo 1973 (alkup. p. Leningrad: Kirja, 1936)
** *Kuinka teräs karaistui*. Suomentaja K. Kajava, Kansankulttuuri 1973
;Tor-Erik Erikssonin suomennos
* *Kuinka teräs karaistui*, Suomentaja Tor-Erik Eriksson, Petroskoi: Karjalais-suomalaisen SNT:n valtion kustannusliike 1941 2. korjattu p. (L. Helo) – 3. p. 1949
** 
** *Kuinka teräs karaistui*, suom. Tor-Erik Eriksson, Helsinki: Kansankulttuuri 1946
** *Kuinka teräs karaistui*. Suomentaja Tor-Erik Eriksson, 2. p., Kansankulttuuri 1974, Erikssonin suomennoksen tarkistanut Mirja Ruonaniemi. Isbn 951-615-071-3

## Lähteet

## Aiheesta muualla
Elektronikonfiguraatio

**Elektronikonfiguraatiolla** eli **elektronirakenteella** kuvataan elektronien sijoittumista atomiorbitaaleille kasvavan energian mukaisessa järjestyksessä.

Elektronikonfiguraation kirjoittamisessa noudatetaan molekyylien minimienergiaperiaatetta, jota voidaan havainnollistaa kuvan muistisäännöllä (joka on approksimaatio, ei aivan tarkka). Esimerkiksi bromiatomin elektronikonfiguraatio on 1s22s22p63s23p64s23d104p5, jossa elektronien määrät on ilmoitettu orbitaalin tunnuskirjaimen yläindekseinä.

Elektronikonfiguraation kirjoittamisessa noudatetaan minimienergiaperiaatetta, Paulin kieltosääntöä ja Hundin sääntöä.

Elektronikonfiguraatio, jossa jokainen orbitaali olisi täynnä, kirjoitettaisiin 

Tämä on oganessonin, järjestysluvultaan suurimman tunnetun alkuaineen, elektronikonfiguraatio.

Elektronikonfiguraation kirjoitusasua voi lyhentää käyttämällä jalokaasujen elektronikonfiguraatiota lähtökohtana. Alla klooriatomin elektronikonfiguratio kokonaisuudessaan sekä lyhennettynä.

## Katso myös
* Elektronikuori
* Kvanttiluku

## Lähteet

## Aiheesta muualla
Kirsi Rostamo

**Kirsi Rostamo** (s. 20. helmikuuta 1961 Helsinki) on suomalainen päätoimittaja ja entinen toimitusjohtaja, joka tunnetaan erityisesti kristillisen, valtakunnallisen radioasema Radio Dein perustajana ja päätoimittajana. Toimitusjohtajan tehtävät Rostamo on sittemmin jättänyt. *[[Kotimaa (sanomalehti)|Kotimaa]]* nimesi Rostamon 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

## Tausta
Rostamo syntyi ja kasvoi yrittäjätaustaisessa perheessä. Perheyritys Rolate Oy toimii putki- ja koneistusalihankinta-alalla. Rostamo kertoo saaneensa kotoaan ”työnarkomaanin” elämänmallin. Rostamo on koulutukseltaan atk-merkonomi, minkä lisäksi hän on opiskellut viestintää ja radiotyötä.

Rostamo siirtyi perheyrityksen toimitusjohtajaksi 29-vuotiaana isänsä sairastuttua. Sitä ennen hän oli työskennellyt atk-suunnittelijana ja markkinointipäällikkönä. Hän kertoo vaativan saneeraus- ja muutosvaiheen aiheuttaneen loppuunpalamisen vuoden johtajarupeaman jälkeen. Tämän jälkeen Rostamo opiskeli Missionuorten koulutuskeskuksessa Uudessa-Seelannissa, jossa hän kertoo saaneensa näyn kristilliseen radiotyöhön.

## Radio Dei

Rostamo kertoo yrittäneensä ensin saada monen vuoden ajan luterilaista kirkkoa ja muitakin yhteisöjä perustamaan kristillistä radiota, mutta tarttuneensa itse toimeen havaitessaan viimeisten analogisten radiotaajuuksien tulevan jaettavaksi. Hän perusti Radio Dein 1997 ja panosti aiheeseen koko omaisuutensa. Neljän vuoden tappiollisen kauden jälkeen radioasema nousi taloudellisesti plussan puolelle. Vuonna 2006 se oli laajentunut 14 paikkakunnalle ja tavoitti päivittäin 75&nbsp;000 kuuntelijaa. Vuonna 2014 kanavalla oli 200&nbsp;000 viikoittaista kuuntelijaa, 19 työntekijää ja 20 taajuutta.

Työstään Radio Dein perustajana Rostamo sai Kirkon tiedonvälityspalkinnon vuonna 2000 ja Golden Gospel -palkinnon 2008.

## Yksityiselämä
Rostamo on naimisissa Radio Dein toiminnan yhteydessä tapaamansa yrittäjä Oskar Vilkevuoren kanssa. Pariskunnalla on yksi tytär.

## Lähteet
Omilla lomilla, haku päällä

**Omilla lomilla, haku päällä** on Pronssinen Pokaali -yhtyeen kiertuetaltiointi vuodelta 2007.

Vuosina 1995–2000 toiminut yhtye teki osittaisen paluun toukokuussa 2007 julkaisemalla kokoelma-albumin Leikin loppu. Tätä seurasi viisi konserttia kattava kiertue nimeltä *Omilla lomilla, haku päällä*, jonka taltiointi tämä levy on.

Kappaleet on taltioitu 26. toukokuuta 2007 ravintola Virgin Oilissa, Helsingissä. 

## Kokoonpano

*Tomi Sivenius – laulu, kitara
*Jouni Hynynen – kitara, taustalaulu
*Marko Annala – kitara
*Janne Hynynen – rummut, lyömäsoittimet, taustalaulu
*Janne Hyrkäs – rummut
*Jari Sinkkonen – rummut, lyömäsoittimet
*Pasi Vuorela – basso
*Jyri Riikonen – kosketinsoittimet

### Kiertuepaikat
*ti 22. toukokuuta: Totem, Lappeenranta
*ke 23. toukokuuta: Lutakko, Jyväskylä
*to 24. toukokuuta: Henry's Pub, Kuopio
*pe 25. toukokuuta: Klubi, Tampere
*la 26. toukokuuta: Virgin Oil, Helsinki

## Kappaleet
# Merkittävä päivä
# Ullakolla
# Olotila
# Kauniita unia
# Taivas
# Kone
# Kaininmerkki
# Puhalla lujempaa (vierailijana Kauko Röyhkä)
# Sensaatio
# Suru soittaa
# Leikin loppu
# Maa hehkuu
# Kaunis on kulkea
# Rakkaus ja raivo

**Bonusmateriaali**
*Kiertuedokumentti
*Valokuvagalleria

## Lähteet
King Tubby

**King Tubby** (oik. **Osbourne Ruddock**, 28. tammikuuta 1941 − 6. helmikuuta 1989) oli jamaikalainen sähköinsinööri, ääniteknikko ja tuottaja, joka tunnetaan vaikutuksestaan dub-musiikin kehitykseen 1960- ja 1970-luvuilla. Tubbyn studiotuotanto nosti hänet tuottajana arvostettuun asemaan, joka yleensä kuuluu vain säveltäjille ja muusikoille. Hänen tuotantonsa vaikutti laajasti moneen populaarimusiikin tyylilajiin. Häntä pidetään myös usein uudelleen miksattujen kappaleiden remix-konseptin keksijänä.

King Tubbyn musiikkiura alkoi 1950-luvulla reggaeta soittaneissa *[[sound system]]eissä*, jotka soittivat tanssimusiikkia Kingstonin kaduilla. Alkuun Tubby korjasi laitteistoja, kunnes perusti oman sound systemin, Tubby's Hometown Hi-Fin. Siitä tuli yleisön keskuudessa erittäin suosittu hyvän äänenlaadun ja Tubbyn hyödyntämien omalaatuisten kaikuefektien takia, joista tuli myöhemmin dub-musiikin tunnus.

Tubby aloitti toimintansa tuottajana 1970-luvulla. Hän työskenteli useiden jamaikalaisten huippumuusikoiden, kuten tuottajien Lee Perryn, Bunny Leen, Augustus Pablon ja Vivian Jacksonin sekä monien reggae-artistien kanssa.

Tuntematon henkilö ampui King Tubbyn 6. helmikuuta 1989 hänen kotinsa lähellä. Ampumisen syyksi on arveltu ryöstöyritystä.

## Aiheesta muualla
*King Tubbyn diskografia
*King Tubbyn profiili BBC:ssä
Elävän Sanan Yhteys

**ESY Church** (tunnettu aikaisemmin nimillä **Elävän Sanan Yhteys ry** eli **Elävä Sana** -seurakunta, lyhenne **ESY**) sijaitsee Helsingissä Pasilassa ja lukeutuu tunnustuskuntiin sitoutumattomaksi uuskarismaattiseksi seurakunnaksi. Jäseniä oli vuonna 2011 noin 300. Pastorina toimii Peter Hackzell.

ESY Church kuuluu Suomen Evankeliseen Allianssiin sekä Seurakuntien Yhteys ry:een.

## Historia
Elävä Sana -seurakunta on itsenäinen helluntailais-uuskarismaattinen seurakunta. Seurakunta on perustettu vuonna 1983 ja rekisteröity 1986 nimellä *Elävän Sanan yhteys ry*. Seurakunta tunnetaan myös nimellä *Elävä Sana* -seurakunta (*ESY*). Seurakunnan alkuvaiheessa pastoripariskuntana toimi Tapio ja Karen Tamminen. Peter Hackzell asetettiin johtavan pastorin toimeen vuonna 2001. Peter Hackzell toimi aiemmin yhtenä SUHE:n pastoreista. Vuoden 2018 organisaatiomuutoksessa perustettiin ESY Church, joka kuuluu Kingdom Church -uskonnolliseen yhdyskuntaan. 

## Katso myös
* Uskonto Helsingissä
* Kingdom Church

## Lähteet

## Aiheesta muualla
* ESY Church -seurakunnan kotisivut
Kurkunkansi

**Kurkunkansi** () on kurkunkannenrustosta ja sitä peittävästä limakalvosta muodostunut kurkunpään rakenne, jonka tehtävänä on osallistua kurkunpään sulkemiseen. Nieltäessä tai tilanteissa, joissa rintaontelon painetta täytyy kasvattaa (esimerkiksi ulostettaessa), kurkunkansi painautuu alas samalla, kun muu kurkunpää nousee sitä vasten. Kurkunpään sulkee täydellisesti äänihuulien sulkeutuminen.

Kurkunkannenrusto muodostuu elastisesta rustokudoksesta.

## Lähteet
Healing Rooms Finland

**Healing Rooms Finland ry** on tunnustuskuntiin sitoutumaton uuskarismaattinen yhteiskristillinen yhdistys, joka perustettiin vuonna 2006. Toiminnanjohtaja on Markku Laitinen. 

## Toiminta-alue
Espoo, Helsinki, Lieto, Nurmijärvi, Salo, Tampere, Vääksy, Vantaa, Seinäjoki, Hämeenlinna, Kouvola, Jämsä, Lappeenranta, Lapua, Turku

## Historia
Ensimmäinen Healing Room aloitti toimintansa Espoon Leppävaarassa Albergan kartanossa heti perustamisvuonna. Healing Room on seurakuntien yhteinen palvelumuoto, jossa rukoillaan parantumisen puolesta. Healing Room ei ole seurakunta, vaan toiminnassa mukana olevia kannustetaan palvelemaan myös heidän omissa kotiseurakunnissaan. 

Taustana toiminnalle on John G. Laken aloittama Healing Room toiminta Yhdysvalloissa vuonna 1915. Toiminta lopahti 1930-luvulla, mutta 1990-luvulla se elvytettiin uudelleen aktiiviseksi. Healing Rooms Finland ry kuuluu International Association of Healing Rooms'iin (IAHR), joka on apostolinen järjestö. IAHR:n näkynä on, että Healing Room rukouspalvelua syntyy jokaiseen kansakuntaan ja jokaiseen kaupunkiin.

## Toiminta-ajatus ja visio
Rukousklinikalla koulutetut rukoilijat rukoilevat parantumisen puolesta. Seurakuntien yhteiset palvelutiimit koostuvat Healing Room -työhön koulutetuista, seurakunnan valtuuttamista vapaaehtoisista. Tiimin jäsenet koulutetaan ja haastatellaan ennen palvelutehtävän aloittamista. Jokaisessa palvelutiimissä on kolme henkilöä. 

**Healing Rooms Finland ry** on Suomen Healing Rooms -rukousklinikoiden katto-organisaatio, joka tavoitteena on mahdollistaa Healing Rooms -toiminta eri puolella Suomea ja uusien Healing Room -klinikoiden synnyttäminen näyn pohjalta Suomessa jokaiseen kaupunkiin ja mahdollisesti myös Suomen lähialueille.

Healing Rooms Finland on Suomen Evankelisen Allianssin yhteisöjäsen.

## Lähteet

## Aiheesta muualla
* Ministryn omat sivut
* Uskonnot Suomessa-hanke, 05.03.2008
Danijel Pranjić

**Danijel Pranjić** (s. 2. joulukuuta 1981 Našice, Jugoslavia) on kroatialainen jalkapalloilija, pelipaikaltaan keskikenttäpelaaja tai laitapuolustaja. Hän edustaa Kreikan Superliigan Panathinaikosia sekä Kroatian maajoukkuetta. 

Pranjić edusti vuosina 2002–2005 kotimaassaan Osijekia ja Dinamo Zagrebia. Vuonna 2005 hän siirtyi alankomaalaisseura Heerenveeniin, jossa pelasi neljä kautta. Hän oli voittamassa seurassa KNVB-cupia vuonna 2009. Samana vuonna hän siirtyi Louis van Gaalin valmentamaan saksalaisseura Bayern Müncheniin. Hän oli voittamassa seurassa Bundesliigan mestaruutta, Saksan cupia sekä DFL-Supercupia vuonna 2010. Bayern erotti van Gaalin vuonna 2011, jonka jälkeen Pranjićin saama peliaika väheni. Hän pelasi Bundesliigassa kaudella 2011–2012 vain seitsemässä ottelussa, kun kahdella aiemmalla hän oli pelannut yhteensä 48 ottelussa. 

Heinäkuussa 2012 Pranjić allekirjoitti vapaana pelaajana kolmevuotisen sopimuksen portugalilaisseura Sporting Lissabonin kanssa. Seuraavan vuoden tammikuussa hän siirtyi kuitenkin puolen vuoden lainasopimuksella espanjalaisseura Celta Vigoon ja elokuussa hänen sopimuksensa Sportingin kanssa purettiin yhteisymmärryksessä. Syyskuussa 2013 hän siirtyi kolmevuotisella sopimuksella kreikkalaisseura Panathinaikosiin.  
 
Kroatian maajoukkueessa Pranjić debytoi vuonna 2004. Syyskuussa 2012 hän ilmoitti lopettavansa maajoukkueuransa sen jälkeen, kun silloinen päävalmentaja Igor Štimac oli jättänyt hänet valitsematta MM-karsintaotteluihin Walesiä ja Makedoniaa vastaan, ja valinnut hänen sijastaan maajoukkuedebytantti Sammirin. Pranjić palasi maajoukkueeseen marraskuussa 2013 vakiokokoonpanon laitapuolustaja Ivan Strinićin loukkaannuttua ennen jatkokarsintaotteluita Islantia vastaan.   

## Lähteet

## Aiheesta muualla
*Danijel Pranjićin pelaajakortti Transfermarkt-sivustolla
Axis

**Axis** tarkoittaa seuraavia asioita:

* Kiertäjänikama
* *[[Axis (suku)|Axis]]*, jalohirvien alaheimoon kuuluva hirvieläinsuku
Pierrick Bourgeat

**Pierrick Bourgeat** (s. 28. tammikuuta 1976 Grenoble, Ranska) on ranskalainen alppihiihtäjä. Bourgeat voitti pronssia alppihiihdon MM-kisojen joukkuekilpailussa 2005. Hän edusti Ranskaa myös vuoden 2006 olympialaisissa, muttei yltänyt mitaleille.

## Lähteet

## Aiheesta muualla
*Virallinen sivu
Gordon Marsden

**Gordon Marsden** (s. 28. marraskuuta 1953) on brittiläinen Työväenpuolueen poliitikko. Hän syntyi Manchesterissa. 

Päästyään Stockport Grammar Schoolista Marsden pääsi Oxfordin New Collegeen, jossa hän suoritti loppututkinnon nykyhistoriassa. Hän jatkoi vielä valmistumisensa jälkeen opintojaan Warburg Institutessa ja Harvardin John F. Kennedy School of Governmentissa.

Marsden on istunut parlamentin jäsenenä Blackpool Southista vuodesta 1997. Häntä edelsi Nick Hawkins. Hän elää avoimesti homoseksuaalina, mutta korostaa, että ei ole "yhden asian parlamentaarikko". 

## Lähteet
Diane Abbott

**Diane Julie Abbott** (s. 27. syyskuuta 1953) on brittiläinen työväenpuolueen poliitikko. Hänet valittiin parlamentin alahuoneeseen sen historian ensimmäisenä mustana naisena vuonna 1987.

Jamaikalaisille vanhemmille Lontoon Paddingtonissa syntynyt Abbott on istunut alahuoneen jäsenenä yhtämittaisesti vuodesta 1987. Hän oli jo aiemmin istunut vuodesta 1982 Westminsterin kaupunginvaltuustossa.

Abbott tunnetaan rasisminvastaisista ja naisten oikeuksia puoltavista puheistaan. Vuonna 1996 häntä itseään kritisoitiin syrjivistä kommenteista, joiden mukaan hänen lähisairaalansa ”vaaleat, sinisilmäiset suomalaistytöt” eivät sopineet sairaanhoitajiksi, koska ”eivät olleet tavanneet mustaihoista henkilöä aiemmin”.

Abbottilla on yksi poika entisestä avioliitosta (1991–1993).

Huhtikuussa 2023 Abbott erotettiin työväenpuolueen parlamenttiryhmästä hänen vähäteltyään juutalaisten, irlantilaisten kiertolaisten ja irlantilaisten kokemaa rasismia mielipidekirjoituksessa *[[The Observer]]* -lehdessä.

## Lähteet

## Aiheesta muualla
Hamartiologia

**Hamartiologia** on teologian osa-alue, joka tutkii käsityksiä synnistä. Hamartiologia on osa dogmatiikkaa, joka puolestaan usein luetaan osaksi systemaattista teologiaa. Hamartiologia käsittelee synnin alkuperää, sen vaikutuksia ihmiskuntaan ja sitä, mihin se johtaa kuoleman jälkeen.  Hamartiologia on yksi systemaattisen teologian osa-alueista ja sen nimi juontuu kreikan kielen sanasta "*amartía*", joka tarkoittaa syntiä. 

## Lähteet
Kunnallinen opetushenkilöstön virka- ja työehtosopimus (OVTES)

**Kunnallinen opetushenkilöstön virka- ja työehtosopimus** (**OVTES**) on kunta-alalla työskentelevien opettajien työehtosopimus, joka koskee noin 66&nbsp;000 opettajaa. Se määrittelee muun muassa kyseisten opettajien palkkauksen, työajan ja lomat. Sopimus on erilainen eri oppilaitostasolla työskenteleville (peruskoulu, lukio, ammatillinen oppilaitos, ammattikorkeakoulu, aikuiskoulutuskeskus, kansalais- ja kansanopisto sekä musiikkioppilaitos). Se ei koske yksityisellä sektorilla tai valtioalalla (esimerkiksi yliopistoissa) työskenteleviä. Kilpailukykysopimuksen mukainen kunnallinen opetusalan henkilöstön virka- ja työehtosopimus OVTES 2017 oli voimassa 1. helmikuuta 2017 – 31. tammikuuta 2018.

## Lähteet

## Aiheesta muualla
* OVTES 2017-2018. Kuntatyönantajat.